Baas 211"..... 18    Niisiis.    Nagu juba mainitud, otsustas Olaf oma uurimistöös minna teist rada. Ta uuris väga põhjalikult saare kohalikke legende, mida olid misjonärid läbi aegade kirja pannud.  Nende rahvapärimuste järgi olid kujud paigaldanud inimesed, kes tulid idast.  See rahvas olevat olnud silmapimestavalt valge nahaga, pikka kasvu ja saledad.  Ühesõnaga, kujud on portreed nendest inimestest.    Nagu me teame, on tavaliselt iga müüdi taga reaalselt toimunud sündmused.  Noor ajaloolane otsustas taastada stsenaariumi, mis võis toimuda saarel kümmekond tuhat aastat tagasi...  Tulnukatesse ta ei uskunud ja teispoolsuse jõududesse samuti mitte.  Jäi üle välja mõelda: "Millised valged inimesed võisid külastada Lihavõttesaart ja paigaldada seal  terve galerii skulptuure.  Ja peamine, milleks?    Ehk saabusid nad Lõuna- Ameerkast? Loogiline on oletada, et tollal eksisteeris seal mõni kõrgtsivilisatsioon, suuteline ületama ookeani.  Paraku pole arheoloogid leidnud jälgegi sellise tasemega ühiskonnast..  Legendaarsed Tolteegid ja Olmeegid asusid mandri siseosas ja teadaolevalt ei tegelenud meresõiduga.  Pealegi on tolle rahva puhul raske eeldada, kuulumist valge rassi hulka.    http://www.para-web.org/viewthread.php?tid=282&page=1    Mis piirkonna elanikele on iseloomulik valge nahk?  Eurooplastele, kes elavad jahedas, lumises põhjamaa kliimas.  Peaks olema loogiline, et just sarnase ilmastikuga maalt ilmusid Lihavõttesaarele salapärased võõrad.    Milline lumine maa asub Lihavõttesaarele kõige lähemal? Ainult Antarktika. Ja just need piirkonnad, milledel on meremeeste seal kõige halvem kuulsus  ja mida on küllaltki vähe uuritud...  Kui Gotti hüpotees, et "Antarktid" eksisteerivad siiani, osutub tõeks, siis sobitub kõik paika. Järelikult on saare skulptuurid "Antarktide" portreed...    Milleks oli Antarktidel vaja reisida mitme tuhande kilomeetri kaugusele kodumaast ja rajada sinna kivikujudest panteon?  Selle küsimusele Weizsäcker ei leidnudki mõistlikku seletust...  Võib- olla nad kartsid, et nende kodumaa võib mõne looduskatastroofi ( näit. vulkaanid, maavärinad )  tagajärjel vajuda merre, ning nad jätsid enda rassist maha omamoodi mälestusmärgi...  See on muidugi lihtsalt oletus.  Kui Weizsäckeri uurimistööst muud kasu ei olnud, siis see vähemalt näitas, et "Antarktid" olid või on suure tõenäosusega aaria rassi osa.    Antarktika ekspeditsiooni ettevalmistusi kiirendati...    On võetud omaks, et sakslaste 1938 aasta ekspeditsioon suundus Antarktikasse vaid vanal "Cormoranil".  See ei olnud päris nii.  Ekspeditsiooni koosseisu  kuulusid veel kolm suurt laeva. Tõsi, infot nende kohta peaaegu pole.  Autoril õnnestus leida nende kohta jälgi alles peale tõsist otsimist.    Esimene neist - suur jäälõhkuja, ostetud 1936 aastal Kanadalaste käest. Laev oli ehitatud 1925 aastal ja kandis algselt nime "Quebec".  Üksteist aastat peale ehitamist, kadus ta kõigist registritest. Samas ilmus ühe saksa emigrantide omanduses oleva firma arvele suur summa raha.  1937 aastal ilmub vastasutatud firma "Labrador" omandisse  jäälõhkuja...    Onu Olaf kirjeldas autorile põhjalikult ekspeditsioonil viibinud jäälõhkujat "Fafnir". See kattus täielikult "Quebeki" välimuse ja omadustega...    Teine, 1936 a. vette lastud reisilaev ,oli ehitatud spetsiaalselt saksa organisatsiooni "Jõudu Rõõmust" tarbeks. Selle laevakompanii lainerid käis sageli kruiisidel, pardal tuhanded reisijad.  Ajakirjanduses kiideti "Leo Schlageteri" suurepäraseid sõiduomadusi jne.  Mõne kuu pärast suundus laev oma esimesele reisile Norra  rannikule, peale naasmist kadus kolmeks aastaks silmapiirilt.  Välja "ujus" "Leo Schlageter" alles 1939 aastal peale teise maailmasõja puhkemist...Kasutati hiljem meretranspordiks...    http://et.wikipedia.org/wiki/Albert_Leo_Schlageter    Kus oli siis laev need kolm aastat? Vastus on, et kapten Ritscheri Antarktika ekspeditsioonil. Just sellel alusel paiknes kogu juhtkonna staap. "Cormorani" kasutati  luurelaevana ja jäälõhkujat, teadagi milleks.    Kuid eskaadri kooseisu kuulus veel kolmas laev, mille mainimine paneb kindlasti pead vangutama paljud sõjaajaloo uurijad...  See oli lennukikandja "Manfred Albrecht von Richthofen" Seda alust ei ole kantud ühtegi merenduse registrisse.  Teatakse, et ainuke lennukikandja hitlerliku saksamaa käsutuses oli lõpuni valmimata "Graf Zeppelin".    http://en.wikipedia.org/wiki/German_airc...f_Zeppelin    "Manfred Albrecht von Richthofeni " projekteerimine algas 1933- 1934. Sakslastel omal kogemus puudus ja seega tuli orinteeruda välismaa eeskujudele. Peamiselt Inglismaa ja Jaapan. Töö tulemusena valmis laev veeväljasurvega 20 tuhat tonni, arvestatud 50 - 60 lennukile ning võimsa relvastusega.    Huvitav, et peale sõda Venelaste kätte langenud lennukikandja "Graf Zeppelin" oli palju väiksem, see suutis mahutada ehk 30  lennukit. Lennukikandja pidi valmima 1938 aastaks kuid valmis see ei saanudki...  Selle kvaliteet oli nii halb, et venelased ei hakanudki seda lõpuni ehitama vaid kasutasid laeva ujuva märklauana...    Edasi läks asi pisut imelikuks...  Saksa laevaehitajad, alati silma paistnud oma töödistsipliiniga, hakkasid äkki hätta jääma kõikvõimalike tähtaegadega. 1938 aasta lõpuks olid nad vaevalt jõudnud vette lasta laeva korpuse. Pealegi, nagu sai mainitud, ei vastanud see üldse algsele projektile.  Veel üks vastuolu. Tellimus laeva ehitamiseks oli tehtud firmale "Neptun" , vette laskis laeva aga hoopis laevaehituskompanii "Deutsche Werke Kiel". Kes siis ikkagi tegelikult seda "Graf Zeppelini" ehitas?    Tõtt öelda pole "Neptuni" nimelisest laevatehasest õieti mingeid andmeid säilinud. Saksa tööstuse arhiividest suutis autor suure vaevaga leida mõned meenutused sellest. Teatatakse, et see küllalt väike tehas tegeles patrull-laevade, traalerite ja allvelaevade ehitusega.    Teisest  küljest albumis "Hamburgi Laevaehitus" ( 1937 ), ilmutatakse "Neptunist" järgmist:  "See on üks meie linna kõige suuremaid tehaseid. Vaatamata oma noorusele, tegeleb firma keeruliste laevade ehitamisega.  Näitena on toodud lennukikandjat, millel on ette nähtud minna ajalukku nimega "Graf Zeppelin" Samuti on välja toodud uute allvelaevade ehitus. Tehases pidi töötama 15 tuhat töölist...  "Selle riikliku tehase edu eest võlgneme tänu meie valitsusele, eesotsas meie füüreri ja NSDAP-ga". Tehase  oli oma erilise hoole alla võtnud Heinrich Himmler...    Arvatavasti on piisavalt tõestusmaterjali.  "Neptun" asus SS-i kontrolli all ja töötas nende huvides.  Just selles tehases ehitati lennukikandja "Manfred Albrecht von Richthofen" ja valmis see 1938 aastaks. Seda ei lülitatud saksa mereväe koosseisu vaid saadeti otse Antarktika ekspeditsioonile.  Samaaegselt ehitati kiirustades ka tehase "nimelaeva" "Graf Zeppelin".  ( Või ehitati seda tegelikult hoopis laeva vette  lasknud tehases "Deutsche Werke Kiel"?? )  Selge, et kaht laeva korraga polnud võimalik kiiresti ja kvaliteetselt ehitada...  Tõeline lennukikandja, varustatud tehnika viimase sõnaga, saatis ekspeditsioonil kolme ülejäänud laeva...    1938 a. juunis moodustasid neli laeva grupi "A". See ei läinud mereväe koosseisu ja allus vahetult Hessile, nagu vist sai juba eespool mainitud...  Grupi vahetu juht oli kapten Ritsher, kaasas oli NSDAP vaatleja. See viimane oli ei keegi muu kui Martin  Bormann.  Veel kuulusid koosseisu meremehed, polaaruurijad, samuti vabatahtlikud SS-laste, Luftwaffe ja SS löögirühmade hulgast.  Nad kõik andsid vaikimisvande...    29 juunil hiivasid kõik neli laeva ankru ja väljusid suurima saladuskatte all Atlandi ookeanile...    ( järgneb )